عبادت، کرکوک سس‌لرین یئنی‌دن ساییلماسی،سئچیملرین یئنی‌لنمه‌سی
عراق باش ناظیری حیدر ال-عبادی،کرکوک‌ده تورکمن سس‌لرینه قارشی اوصولسوزلوک ادعا‌لاری ایله سس‌لرین یئنی‌دن ساییلماسی گؤستریشی وئریب.
عراق تورکمن جبهه‌سی‌نین باشقانی ارشت صالحی، کرکوک‌دکی سئچیم اوصولسوزلوک-لری مسئله‌سینده عبادت ایله گؤروشدوگونو بیلدیردی.
باشباخان، کرکوکده سئچیم‌لره شوپهه قاریشدیغی قناعتینده اولدوغونو دئدی." دئین صالحی، عبادی‌نین کرکوکده سس‌لرین یئنی‌دن ساییلماسی اوچون گؤستریش وئردیگینی دیله گتیردی.
عراق کوردستان بؤلگه‌سل یونتیمی 6 سیاسی پارتی ده، اربیل، سولیمانیه، دوهوک و کرکوک کیمی موباحیثه‌لی بؤلگه‌لرده شنبه گونو کئچیریلن عمومی سئچیم‌لرده حیله قاریشدیریلیب سس‌لرین اوغورلاندیغی ادعاسییلا "سئچیم‌لرین تکرار ائدیلمه‌سی" چاغیریشی ائتدی.
6 پارتی‌نین اوست دوزئی شخص‌لری‌نین ایشتیراک ائتدیگی توپلانتی‌نین آردین‌دان بیانات‌لار وئرن یئکگیرتو لیدری صلاح الدین باها الدین، سئچیم‌لرده ایستیفاده ائدیلن الکترون سیستمین، پلان‌لی و موتشککیل بیر شکیلده اوصولسوزلوک ائدیلمک اوچون اوّلجه‌دن پروقرام‌لاش‌دیر-دیغینی ادعا ائدیب.
قطعی اولمایان اوستان سئچیم نتیجه‌لرینی تامامیله رد ائتدیک‌لرینی بیل‌دیرن باها الدین، سئچیم‌لرین تکرار ائدیلمه‌سی چاغیریب.
حقوق‌لاری اللرین‌دن آلینان سیاسی پارتی‌لر اولا‌راق، زوراکی‌لیق‌دان اوزاق بوتون حقوقی، سیاسی و مدنی تدبیرلری یئرینه گتیره‌جک‌لرینی وورغولایان باها الدین، عراق موستقیل یوکسک سئچیم کومیسیونو‌نون دا طلب‌لرینی تاخیرسالینماز شکیلده قولاق وئرمه‌سینی ایسته‌دی.
عراق پرزیدنتی‌نین معاوینی ایاد علاوی رهبرلیگین‌دکی وطنیه کوالیسیون طرفین‌دن اوّلکی گون ائدیلن یازی‌لی آچیقلامادا دا، باش وئرن زوراکی‌لیق حادثه‌لری و شوپهه ادعا‌لاری سببین‌دن اؤلکه‌ده کئچیریلن سئچیم‌لرین لغو ائدیلیب یئنی‌دن تشکیل اولونماسی، حکومتین یئنی سئچیم کئچیری‌لنه قدر وظیفه‌سینی داوام ائتدیرمه‌سی طلب ائدیلمیشدی.
عراق ایچینده شنبه گونو کئچیریلن سئچیم‌لرده 143 سیاسی پارتینین یاراتدیغی 27 کوالیسیون ایشتیراک ائدیردی.
